Sodba Splošnega sodišča z dne 26. julija 2023 – Apart/EUIPO – S. Tous (Upodobitev obrisa medveda)
(Zadeva T-638/21)1
(Znamka Evropske unije – Postopek razveljavitve – Figurativna znamka Evropske unije, ki uporablja obris medveda – Delna razveljavitev – Resna in dejanska uporaba – Člen 51(1)(a) Uredbe (ES) št. 207/2009 (postal člen 58(1)(a) Uredbe (EU) 2017/1001) – Dokaz o resni in dejanski uporabi)
Jezik postopka: angleščina
Stranke
Tožeča stranka: Apart sp. z o.o. (Suchy Las, Poljska) (zastopnica: J. Gwiazdowska, odvetnica)
Tožena stranka: Urad Evropske unije za intelektualno lastnino (zastopnika: T. Klee in V. Ruzek, agenta)
Druga stranka pred odborom za pritožbe, intervenientka v postopku pred Splošnim sodiščem: S. Tous, SL (Manresa, Španija) (zastopniki: D. Gómez Sánchez, J. L. Gracia Albero, M. Molina García in M. Schaaf, odvetniki)
Predmet
Tožeča stranka s tožbo na podlagi člena 263 PDEU predlaga razveljavitev in spremembo odločbe petega odbora za pritožbe pri Uradu Evropske unije za intelektualno lastnino (EUIPO) z dne 30. julija 2021 (zadeva R 1437/2020-5).
Izrek
Tožba se zavrne.
Družbi Apart sp. z o.o. se naloži plačilo stroškov.
____________
1 UL C 481, 29.11.2021.